ช่วงแรกๆที่ยังไม่ได้ตรวจรู้ว่าตัวเองตั้งครรภ์น่าจะช่วงอายุครรภ์ไม่เกิน2เดือนช่วงนั้นมีอาการอาเจียนหนักมากแล้วได้กินเจเล่บิวตี้เข้าไปหลายวันติดกันวันละ1-2ซองค่ะ กินได้ประมาณ2-3วัน เพราะตอนนั้นยังไม่ได้ตรวจครรภ์และได้ไปหามาแค่เรื่องอาเจียน อยากทราบว่ากินเข้าไปเยอะๆในช่วงนั้นจะเป็นอะไรมั้ยคะ เพราะอ่านจากข้างซองมาว่าคนท้องไม่ควรกิน แล้วเพราะอะไรถึงห้ามคนท้องกินคะ แล้วพวกขนมปัง ขนมปังกรอบที่มีน้ำตาล หรือพวกพายต่างๆเช่นพายสับปะรด ขนมหวานต่างๆ หรือพวกข้าวเหนียวมูล นี่คนท้องกินได้มั้ยคะ ควรกินในปริมาณเท่าไหร่ถึงจะไม่อันตรายกับทารกในครรภ์ แล้วมีอะไรที่คนท้องควรทานหรือห้ามทานเลยไหมคะ
สวัสดีค่ะ การเลือกรับประทานอาหารให้ครบถ้วนตามหลักโภชนาการและหลีกเลี่ยงอาหารที่เป็นภัยต่อสุขภาพคือหนึ่งในปัจจัยสำคัญของการมีสุขภาพครรภ์ที่ดีโดยเจเล่บิวตี้ไม่น่าจะมีสารอะไรที่เป็นอันตรายต่อการตั้งครรภ์หรือทารกในครรภ์ได้โดยตรง ส่วนอาหารที่อาจจะต้องหลีกเลี่ยง (อาจคล้ายกับคนทั่วไป) เช่น แอลกอฮอล์ เครื่องดื่มที่มีคาเฟอีนปริมาณมากๆ ผลิตภัณฑ์จากนมที่ไม่ผ่านการฆ่าเชื้อ น้ำนม ชีส หรือเนยแข็งที่ไม่ผ่านการฆ่าเชื้อ ถือเป็นอาหารที่แม่ตั้งครรภ์ควรหลีกเลี่ยง เพราะอาจปนเปื้อนเชื้อแบคทีเรียหลายชนิดที่เป็นอันตรายต่อทารก ต้นอ่อนของพืชที่ไม่ผ่านการปรุงสุก ผักผลไม้ที่ไม่ได้ล้างทำความสะอาด ไข่ดิบ เนื้อสัตว์ที่ไม่ผ่านการปรุงสุก อาหารทะเลที่ไม่ได้ปรุงสุก เป็นต้นส่วนขนมปัง พายต่างๆ ข้าวเหนียวมูล ถ้าปรุงสุกสะอาด ไม่หมดอายุ สามารถรับประทานได้ตามปกติแนะนำการรีบไปฝากครรภ์ตั้งแต่เนิ่นๆ เพื่อจะได้ตรวจดูความสมบูรณ์ของครรภ์และทารกให้เร็วที่สุด และฝากครรภ์ต่อเนื่องจนถึงกำหนดคลอด